OpenLLM-France/wikimedia huggingface dataset:
# Noelí Pocaterra Uliana

Noelí Pocaterra Uliana (municipi Páez, Zulia, Veneçuela, 18 de setembre de 1936) és una activista pels drets dels pobles indígenes i dirigent política veneçolana. És diputada electa de la Assemblea Nacional de Veneçuela per un tercer període. Pertany a l'ètnia wayuu. Va ser membre de la Assemblea Nacional Constituent de 2017 i de la Constituent de 1999.

## Biografia

Nascuda al Sector Peña, entre Paraguaipoa i Sinamaica, va ser portada als tres dies de nascuda a Mokomatira, avui coneguda com “La Glòria”, allí va viure fins als 10 anys d'edat.
Va iniciar el seu treball pels drets dels Pobles Indígenes en 1952. Va ser oradora d'ordre en l'ONU, en representació dels pobles indígenes del món en 1993.
En 1994, en ocasió de la discussió de la Reforma Constitucional, li va dirigir una carta al llavors senador de l'extint Congrés Nacional de Veneçuela, Rafael Caldera, perquè s'inclogués els drets dels Pobles Indígenes.
Abans de 1999 i durant 25 anys es va exercir com a Cap del Departament Soci-Antropològic en la Direcció de Cultura de la Universitat del Zulia. Electa a l'Assemblea Nacional de Veneçuela per les Comunitats Indígenes en 1999, impulsa la creació de la Comissió Permanent de Pobles Indígenes i la seva Relació amb l'Estat de la qual va ser elegida com la seva Presidenta. Va impulsar els drets dels Pobles i Comunitats Indígenes plasmats en el capítol VIII de la Constitució Nacional, així com d'altres articles inclosos transversalment, sent primera vegada en la història d'aquest país que això es produeix des de 1811.
Electa com a parlamentària indígena a l'Assemblea Nacional per la Regió occident (Zulia- Mèrida- Trujillo) per dos períodes consecutius. Ha proposat i aprovat vuit lleis que impacten directament als Pobles i Comunitats indígenes, sent les més notables la Llei orgànica de Pobles i Comunitats indígenes i Llei de Demarcació i Garanties de l'Hàbitat i Terres dels Pobles Indígenes, així com va participar en els debats perquè s'incloguessin en lleis de la República, articles que beneficiessin als pobles i comunitats indígenes. En l'Assemblea Nacional va ser Presidenta de la Comissió Permanent de Pobles Indígenes, i va estar en la Directiva de l'Assemblea Nacional com a Segona Vicepresidenta per tres anys consecutius.
Va rebre un Doctorat Honoris causa atorgat per la Universitat Rafael María Baralt i nominada al Premi Nobel de la Pau en 2005.
Des de 2012 ocupa el càrrec de secretària de pobles i comunitats indígenes de la governació de l'estat Zulia.

## Referències

* ↑ «Noelí Pocaterra: “Nos debemos sentir orgullosos de tener un líder como Chávez”». Noticias 24, 23-01-2013. Arxivat de l'original el 26 de gener de 2013. [Consulta: 26 gener 2013].
* 1 2 3 4 Noelí Pocaterra es reelecta como coordinadora general del Conive. Noticia al día, 14 d'abril de 2012 [Consulta: 26 gener 2013].
* ↑ Yira Yoyotte. «Noelí Pocaterra: Gobierno nacional mejora calidad de vida de los pueblos indígenas». Asamblea Nacional de Venezuela. [Consulta: 26 gener 2013].
* ↑ «Arias activa gabinete con sus piezas leales». La Verdad, 23-12-2012. Arxivat de l'original el 2021-10-23. [Consulta: 21 octubre 2015].
# Noelia Posse Gómez

Noelia Posse Gómez és una política espanyola del Partit Socialista Obrer Espanyol (PSOE), alcaldessa de Móstoles des de 2018.
Nascuda el 1978 a Madrid, va cursar estudis de Treball i Educació Social.
Va ser regidora de l'Ajuntament de Móstoles des de 2003 i fins a 2011. Novament integrant del ple municipal de Móstoles després de les eleccions municipals de 2015, es va convertir en alcaldessa després de la seva investidura el 7 de febrer de 2018 amb 14 vots a favor dels regidors del ple, en substitució del també socialista David Lucas Parrón.
Membre de la Comissió Executiva Regional del Partit Socialista Obrer Espanyol de la Comunitat de Madrid conformada en el tretzè congrés regional i encapçalada per José Manuel Franco Pardo, amb la funció de secretària executiva de Laïcitat.

## Referències

* ↑ «La edil socialista Noelia Posse, investida como nueva alcaldesa de Móstoles». El Mundo, 07-02-2018.
* ↑ «Móstoles investirá este miércoles a la primera alcaldesa de su historia». Cadena Ser, 07-02-2017.
* ↑ «Noelia Posse, primera mujer alcaldesa del Ayuntamiento de Móstoles». Cadena Ser, 07-02-2017.
* ↑ Lesmas, Rubén S. «La alcaldesa Noelia Posse anuncia su candidatura para encabezar la lista del PSOE en las municipales». Noticias para municipios, 11-10-2018.
* ↑ «El PSOE propone a Noelia Posse como candidata a la alcaldía del Ayuntamiento de Móstoles». Cadena Ser, 30-01-2017.
# Noelia Bermúdez Valverde

Maria Noelia Bermúdez Valverde (San Carlos, 20 de setembre de 1994) és una portera de futbol internacional per Costa Rica que actualment juga al Llevant UE a la Primera Divisió espanyola.
Amb la selecció de Costa Rica ha jugat el Mundial 2015 i ha sigut subcampiona de la Copa d'Or 2014. Amb les categories inferiors va jugar el Mundial sub-20 2014.

## Trajectòria

| Temporades | Lliga | Club | P | G | Actualitzat |
| | D1 | Deportivo Saprissa |
| 15/16 - act. | D1 | Llevant UE | 15 | 00 | 01/07/2016 |
| 2014 | Selecció sub-20 | Selecció sub-20 | 03 | 0 |
| 2014 - act. | Selecció absoluta | Selecció absoluta | 02 | 00 | 10/10/2015 |

## Referències

* ↑ «FIFA». Arxivat de l'original el 2016-08-19. [Consulta: 10 juliol 2016].
# Ogasawarana rex

Ogasawarana rex és una espècie de gastròpode eupulmonat de la família Helicinidae. És terrestre i endèmic de les illes Ogasawara (el Japó).

## Referències

* ↑ uBio (anglès)
* ↑ Mollusc Specialist Group (1996). "Ogasawarana rex." 1996 Llista Vermella de la UICN. Unió Internacional per a la Conservació de la Natura, edició 1996. [Consulta: 26 abril 2023]
* ↑ GBIF (anglès)

## Bibliografia

* Baillie, J. i Groombridge, B., 1996. Llista Vermella d'Espècies Amenaçades de la UICN 1996. UICN, Gland, Suïssa.
* Groombridge, B. (ed.), 1994. 1994 IUCN Red List of Threatened Animals. UICN, Gland, Suïssa.

## Enllaços externs

* BioLib (anglès)
* State of Japan's Environment at a Glance: Extinct and Endangered Species Listed in the Red Data Book (anglès)
# OWASP

OWASP (acrònim d'Open Web Application Security Project) és una comunitat en línia que produeix articles, metodologies, documentació, eines i tecnologies disponibles sense càrrec i en el camp de la seguretat d'aplicacions web.

## Història

Mark Curphey va començar OWASP el setembre del 2001 com a empresa sense ànim de lucre i amb seu a Bèlgica.

## Publicacions i recursos

* OWASP Top 10
* OWASP Software Assurance Maturity Model.
* OWASP Development Guide.
* OWASP Testing Guide.
* OWASP Code Review Guide.
* OWASP Application Security Verification Standard.
* OWASP XML Security Gateway (XSG) Evaluation Criteria Project.
* OWASP Top 10 Incident Response Guidance.
* OWASP ZAP Project: The Zed Attack Proxy (ZAP).
* Webgoat.
* OWASP AppSec Pipeline.

## Referències

* ↑ «What is OWASP (Open Web Application Security Project) ? - Definition from WhatIs.com» (en anglès). SearchSoftwareQuality, 11-10-2017.
* ↑ «What is OWASP? Guide to the OWASP Application Security Top 10». Veracode, 25-04-2012.
* ↑ Drolet, Michelle «What is OWASP, and why it matters for AppSec» (en anglès). CSO Online, 11-10-2017. Arxivat de l'original el 2017-10-12 [Consulta: 11 octubre 2017].
# Onion skinning

Onion skinning (en relació al paper ceba) és un terme de gràfics d'ordinador en 2D per anomenar una tècnica utilitzada en la creació de dibuixos animats i edició de pel·lícules per veure molts fotogrames simultàniament. D'aquesta manera, l'animador o l'editor pot prendre decisions relacionades a crear o canviar una imatge en funció de la imatge anterior en la seqüència.
En animació tradicional de dibuixos, els fotogrames individuals d'una pel·lícula eren inicialment dibuixats en paper ceba prim sobre una font de llum (per exemple una taula de llum). El animadors (sobretot els inbetweeners o intermediadors) posaven els dibuixos previs i posteriors al actual exactament a sota el dibuix, de manera que podien dibuixar el fotograma intermedi i així crear una animació suau i fluida.
En la indústria d'animació digital, aquest efecte s'aconsegueix aplicant transparència als fotogrames i projectant-los tots amunt dels altres.
Aquest efecte també es pot fer servir per crear desenfocaments de moviment (motion blur), tal com va es va fer servir a la pel·lícula Matrix quan el caràcter principal Neo esquiva les bales.

## Vegeu també

* Blender
* Estudi d'anime
* CinePaint
* Adobe Flash
* TVPaint
* 3ds max
* Estudi d'Animació de l'HUE

## Referències

* ↑ Siehe zum Beispiel Jason van Gumster, Robert Shimonski: GIMP-Bible, Wiley 2010, S. 18 f., ISBN 978-0-470-52397-1 Google Books
# Només es viu una vegada (pel·lícula de 1996)

Només es viu una vegada (títol original: Head Above Water) és una pel·lícula estatunidenca dirigida per Jim Wilson i estrenada l'any 1996. És un remake del film noruec Amb el cap fora l'aigua de Nils Gaup. Ha estat doblada al català.

## Argument

George, un magistrat, i la seva jove esposa Nathalie passen les seves vacances en una illa en companyia de Lance, un amic d'infantesa de Nathalie. Un vespre que George i Lance han marxat a pescar, Nathalie rep la visita inesperada de Kent, el seu ex. Kent mor durant la nit i Nathalie decideix amagar el seu cadàver. Però George no triga a descobrir que la seva dona ha rebut una visita.

## Repartiment

* Harvey Keitel: George
* Cameron Diaz: Nathalie
* Craig Sheffer: Lance
* Billy Zane: Kent
* Shay Duffin: el policia

## Rebuda

* Premis 1996: XXIX Festival Internacional de Cinema Fantàstic de Sitges: Millor banda sonora
* Crítica
** "Alegre i efectiu entreteniment, entre la comèdia negra, el thriller absurd i el més simple frenesí"
** "Val la pena"
** El film ha tingut una sortida limitada al cinema. Recull un 60 % de crítiques positives, amb una nota mitjana de 4,5/10 i sobre la base de 10 crítiques recollides, en el lloc Rotten Tomatoes.

## Referències

* ↑ «Només es viu una vegada». esadir.cat.
* ↑ «Head Above Water». Allociné.
* ↑ El festival de Sitges caligrafía un premio cantado: "The Pillow Book" de Greenaway, La Vanguardia, 13 d'octubre de 1996
* ↑ Martínez, Luis «olamente se vive una vez». El País.
* ↑ Morales, Fernando «olamente se vive una vez». El País.
* ↑ (anglès) Head Above Water a Rotten Tomatoes

## Enllaços externs

* Només es viu una vegada a Desdelsofà.cat
# Només et tinc a tu

Només et tinc a tu (títol original: À la folie… pas du tout) és un thriller romàntic francès coescrit i dirigit per Lætitia Colombani, estrenat el 2002. El guió ha estat — abans de la realització del film — premiat amb el premi junyr al millor guió l'any 2001. Ha estat doblat al català

## Argument

Angélique, jove d'una vintena d'anys, estudiant de Belles arts, cau enamorada de Loïc, un cardiòleg d'anomenada, casat i futur pare. Està íntimament persuadida que és el seu gran amor, però Loïc no va a les cites que organitza i no comprèn per què es mostra tan distant amb ella, quan l'estima tant.
De fet, Angélique està afectada d'erotomania: és l'única que viu aquest amor que imagina afeccionat. Pel que fa a Loïc, viu en la més profunda incomprensió davant dels regals anònims i els correus dolços que rep, tot quedant profundament enamorat de la seva dona. L'amor d'Angélique va l'empeny sempre més lluny, fins a provocar molt greus problemes en la seva vida així com la de Loïc.

## Repartiment

* Audrey Tautou: Angélique
* Samuel Le Bihan: Loïc Le Garrec
* Isabelle Carré: Rachel
* Sophie Guillemin: Héloïse
* Clément Sibony: David
* Élodie Navarre: Anita
* Éric Savin: Julien
* Vania Vilers: el comissari
* Michèle Garay: Claire Belmont
* Catherine Cyler: Jeanne
* Mathilde Blache: Léa
* Charles Chevalier: Arthur
* Michael Mourot: Jean-Louis
* Yannick Alnet: Jean Timbault
* Nathalie Krebs: Sonia Jasmin
* Sophie Vaslot: madame Dubois-Rollin
* Patrice Saunier: el psiquiatre
* Daniel Villattes: la florista

## Producció
### Rodatge

El rodatge té lloc a Bordeus, a la Gironda.

### Música

La banda original del film Només et tinc a tu i altres músiques per a la pantalla de Jérôme Coullet han estat editades en CD en Discos Cinémusique l'any 2013.

## Acollida
### Box-office

El film ha informat 5.126.264 de dòlars al món sencer.

### Nominacions

* Festival internacional del film de Valladolid 2002: Golden Spike
* Premis Phoenix Film Critics Society 2004: Millor film en llengua estrangera

## Referències

* ↑ «Només et tinc a tu».
* ↑ «À la folie... pas du tout». [Consulta: 21 setembre 2018].
# Oliver de Paderborn

Oliver de Paderborn, també anomenat Thomas Olivier, Olivier de Colònia, (c.1170-11 de setembre del 1227) fou un cardenal alemany de l'Església Catòlica, nomenat pel papa Honori III, que predicà la cinquena croada. Home culte i savi, va escriure sobre les croades, i es va fer famós per la màquina de setge que va inventar.
Hi ha poques dades sobre els primers anys de la seva vida, podria haver nascut a Westfàlia o a Frísia devers l'any 1170. Oliver va estudiar teologia i la seva habilitat per aprendre llengües li va fer possible obtenir coneixements de física i matemàtiques, aprenent pel seu compte amb la lectura de tot tipus de llibres. Va ser canonge a Paderborn des del 1196 on també va ser professor i després va ensenyar a Colònia (Alemanya). Vers el 1205 va esdevenir secretari de l'arquebisbe de Colònia Bruno IV. El papa Innocenci III li assignà l'església d'Épernay el 1213. Oliver predicà la Cinquena Croada al comtat de Flandes, a la diòcesi d'Utrecht, també a Frísia i per Renània i va reclutar cinquanta mil soldats. Acompanyà l'expedició croada que el 1219 capturà Damiata, ciutat del delta del Nil, gràcies a una màquina inventada per ell. El setge fou dur i Andreu d'Hongria volia tornar al seu país, però la intervenció d'Oliver fou fonamental per fer-lo romandre a Egipte. La impaciència del legat en aquesta expedició, Pelagio Galvani, només feia que crispar els nervis dels croats, la qual cosa que Oliver es va encarregar d'apaivagar. Quan finalment els croats se'n van anar d'Egipte el 1121, ell s'hi va quedar fins al setembre o l'octubre del 1122, predicant l'evangeli entre els musulmans, per veure si els podia convertir a la fe cristiana.
Oliver fou nomenat bisbe de Paderborn el 1223, diòcesi que va abandonar quan fou nomenat cardenal pel papa Honori III el 28 de setembre del 1225, pel bisbat de Sabina. No participà en l'elecció papal de l'any 1227 en la qual fou escollit Gregori IX. Fou legat i estigué al servei de l'emperador Frederic II del Sacre Imperi Romanogermànic, que ha hagut d'acompanyar a la Terra Santa, però va morir abans, mentre s'estava a Òtranto, a causa d'una epidèmia que va afectar les tropes croades.
Va escriure en llatí una Història de Damiata i Història dels reis de Terra Santa. La Crònica dels fets dels prínceps de Francònia, Tubingia i Lotaríngia, no és obra seva encara que de vegades se li ha atribuït.

## Referències

* Weise, Erich. Der Kölner Domscholaster Oliver und die Anfänge des Deutschen Ordens in Preußen, 1960.
* Brandt, Hans J.; Hengst, Karl. Die Bischöfe und Erzbischöfe von Paderborn, 1984, p. 117-120. ISBN 3-87088-381-2.
* Giese, Wolfgang. « Oliver von Paderborn.». A: Neue Deutsche Biographie (NDB). volum 19. Berlín: Duncker & Humblot, 1999, p. 522. ISBN ISBN 3-428-00200-8.
# Otrada

«Otrada» té aquests significats:
* Otrada (Sakhalín), població de l'óblast de Sakhalín, a Rússia
* Otrada (Kursk), població de l'óblast de Kursk, a Rússia
* Otrada (Uliànovsk), població de l'óblast d'Uliànovsk, a Rússia
# Otrada (Uliànovsk)

* Per a altres significats, vegeu «Otrada».
Otrada (en rus: Отрада) és un poble de l'óblast d'Uliànovsk, a Rússia, que en el cens del 2010 tenia 777 habitants. Pertany al districte d'Uliànovsk.

## Referències

* ↑ «Численность населения Алнашского района в разрезе населённых пунктов на 1 января 2008 года». Алнашский районный Совет депутатов. Arxivat de l'original el 2012-04-11. [Consulta: 20 febrer 2010].
* ↑ «Селения Симбирского уезда. III. Ключищенская волость.». web.archive.org, 10-10-2010. Arxivat de l'original el 2010-10-10. [Consulta: 30 octubre 2019].
* ↑ Край Ильича: Памят.места [Ульяновска и обл.]/Редкол.: Н. А. Кузминский, М. Х. Валкин, Г.Н, Фёдоров. — 2-е изд.-Саратов: Приволж. кн. изд-во (Ульян. отд-ние), 1985. — с. 303.
# Oh Yoon-kyung

Oh Yoon-kyung (Corea del Nord, 6 d'agost de 1941) fou un futbolista nord-coreà de la dècada de 1960.
Fou internacional amb la selecció de futbol de Corea del Nord amb la qual participà a la copa del Món de futbol de 1966.
A nivell de club destacà com a jugador de August 8 Sports Club.

## Referències

* ↑ Copa do Mundo da FIFA Inglaterra 1966 Arxivat 23 March 2012$^{[Datemismatch]}$ a Wayback Machine.
* ↑ Oh Yoon-kyung a National-Football-Teams.com (anglès)
# Oh My Ghost

Oh My Ghost (Hangul: 오 나의 귀신님; RR: O Naui Gwisinnim) és una sèrie de televisió sud-coreana del 2015 protagonitzada per Park Bo-young, Jo Jung-suk, Kim Seul-gi i Lim Ju-hwan. Es va emetre a tvN del 3 de juliol al 22 d'agost de 2015, els divendres i dissabtes a les 20:30 (KST) durant 16 capítols.

## Referències

* ↑ «Oh my ghost EP.16». YouTube (en coreà) (tvN Drama). Consulta: 2017-12-21.
* ↑ «Park Bo Young And Jo Jung Suk To Act Together», 06-05-2015. [Consulta: 9 juny 2015].
* ↑ «Park, Jo picked for follow-up drama», 07-05-2015. [Consulta: 9 juny 2015].
* ↑ «Park Bo Young, Jo Jeong Seok, Im Joo Hwan, Kim Seul Gi, and Park Jung Ah Confirm for Oh My Ghostess», 14-05-2015. Arxivat de l'original el 3 març 2016. [Consulta: 9 juny 2015].
* ↑ «Finger hearts and first kisses for Oh My Ghostess», 29-06-2015. [Consulta: 2 juliol 2015].
* ↑ «Oh My Ghost Will Take Responsibility For Summer», 04-06-2015. [Consulta: 9 juny 2015].
* ↑ «Thailand remakes 3 Korean TV shows», 14-03-2018.
# PPL

PPL té els següents significats:
* Partit Progressista Liberal, partit polític històric d'Espanya
* PPL Park, camp de futbol a Filadèlfia (EUA), seu del Philadelphia Union
* Llicència de pilot privat (del nom en anglès Private Pilot License), permís per a pilot d'aviació segons els Joint Aviation Requirements
# Pamplico

Pamplico és una població dels Estats Units a l'estat de Carolina del Sud. Segons el cens del 2000 tenia 1.139 habitants.

## Demografia

Segons el cens del 2000, Pamplico tenia 1.139 habitants, 419 habitatges i 323 famílies. La densitat de població era de 237,7 habitants/km².
Dels 419 habitatges en un 36,3% hi vivien nens de menys de 18 anys, en un 44,2% hi vivien parelles casades, en un 26,7% dones solteres, i en un 22,9% no eren unitats familiars. En el 20,3% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,11.
Per edats la població es repartia de la següent manera: un 28,7% tenia menys de 18 anys, un 10,4% entre 18 i 24, un 24,8% entre 25 i 44, un 23,6% de 45 a 60 i un 12,5% 65 anys o més.
L'edat mediana era de 34 anys. Per cada 100 dones de 18 o més anys hi havia 85 homes.
La renda mediana per habitatge era de 28.304$ i la renda mediana per família de 31.618$. Els homes tenien una renda mediana de 27.000$ mentre que les dones 24.028$. La renda per capita de la població era de 14.233$. Entorn del 26,8% de les famílies i el 31,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pamplico». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Pamplico». American Fact Finder. Oficina del Cens dels Estats Units, 12-01-2010.
# Paa mokokchungensis

Paa mokokchungensis és una espècie de granota que viu a l'Índia.

## Referències

* Bordoloi, S., Ohler, A. & Dutta, S. 2004. Paa mokokchungensis. Llista Vermella d'Espècies Amenaçades de la UICN 2006. Consulta: 22 d'abril del 2008.
# Otó II

Otó II és el nom dels següents personatges:
* Otó II de Saxònia (Wallhausen, Saxònia, 912 - Memleben, 973), duc de Saxònia, Rei d'Alemanya i d'Itàlia i emperador del Sacre Imperi
* Otó II del Sacre Imperi (955 – Roma, 983), dit el Roig o el Sanguinari, rei d'Alemanya i d'Itàlia (961-983) i Emperador del Sacre Imperi (967-983)
* Otó II de Suàbia (? - 1047), comte palatí de Lorena (1034-1045), duc de Suàbia (1045-1047) i comte de Deutz i de l'Agelau (1025-47)
* Otó II de Baviera o Otó de Nordheim (~1020- 1083), duc de Baviera (1061-70)
* Otó II de Scheyern (? - 1120), comte de Schleyern
* Otó II de Meissen dit «el ric» (1125-1190) marcgravi de Meissen, fill primigeni del marcgravi Conrad el Gran, de la casa de Wettin
* Otó II de Borgonya (1180 - 1234), comte d'Andechs, duc de Merània i comte de Borgonya per matrimoni
* Otó II d'Andechs i Merània (1208 - 1248), comte d'Andechs, duc de Merània i comte de Borgonya
* Otó II de Wittelsbach o Otó IV de Baviera (1206 – 1253), duc de Baviera i comte palatí del Rin
# Oxiènids

Els oxiènids (Oxyaenidae) són una família de l'ordre dels creodonts. Conté tres subfamílies que comprenen deu gèneres. La classificació d'una quarta família, la dels maqueroidins, és incerta; podria pertànyer a aquesta família o la dels hienodòntids.
Els hiènids nord-americans foren els primers creodonts a aparèixer, durant el Paleocè superior, mentre que es produïren radiacions més petites d'oxiènids a Europa i Àsia durant l'Eocè. Eren animals similars a gats que caminaven sobre les soles dels peus, a diferència dels carnívors actuals, que caminen o corren sobre els dits (tret dels ossos i ossos rentadors). Anatòmicament, els seus trets característics són un crani curt i ample, mandíbules profundes i dents que servien més per esclafar que per tallar, com en els hienodòntids (Lambert, pàg. 163).
Els oxiènids eren carnívors especialitzats que s'alimentaven d'ocells, petits mamífers, ous i insectes i eren capaços d'enfilar-se als arbres, com ho suggereixen els indicis fòssils de les seves potes.

## Taxonomia

* ORDRE CREODONTA
** Família Oxyaenidae
*** Gènere Dipsalidictis
*** Gènere Sarkastodon
*** Subfamília Oxyaeninae
**** Gènere Malfelis
**** Gènere Oxyaena
**** Gènere Patriofelis
*** Subfamília Palaeonictinae
**** Gènere Ambloctonus
**** Gènere Dipsalodon
**** Gènere Palaeonictis
*** Subfamília Tytthaeninae
**** Gènere Tytthaena
*** Subfamília ?Machaeroidinae
**** Gènere Apataelurus
**** Gènere Machaeroides

## Referències

* ↑ Gunnel, Gregg F.; Gingerich, Philip D. «Systematics and evolution of late Paleocene and early Eocene Oxyaenidae (Mammalia, Creodonta) in the Clarks Fork Basin, Wyoming». Contributions From the Museum of Paleontology. The University of Michigan, 28, 7, 30-09-1991, pàg. 141-180 [Consulta: 3 gener 2010].
* David Lambert i el Diagram Group. The Field Guide to Prehistoric Life. Nova York: Facts on File Publications, 1985. ISBN 0-8160-1125-7
* Stucky, R. K. i T. G. Hardy. 2007. A new large hypercarnivorous oxyaenid (Mammalia, Creodonta) from the Middle Eocene of the Wind River Formation, Natrona County, Wyoming. Bulletin of Carnegie Museum of Natural History, 39:57-65.
# Plaça Major de Palafolls

La Plaça Major de Palafolls és una plaça pública de Palafolls (Maresme) inclosa a l'Inventari del Patrimoni Arquitectònic de Catalunya.

## Descripció

La Plaça Major està situada al barri de les Ferreries, on convergeixen el Camí Vell de Sant Genís de Palafolls, el carrer Major i, els antigament nomenats, Carrer de Dalt, del Mig i de Baix. La major part de cases són de planta baixa i pis separades per una eixida. La plaça, reformada el 1988, consta d'una zona al davant de l'Ajuntament per a ús dels vianants amb un antic safareig - originari dels afores de la població- amb sortidors d'aigua que serveis de font.
Dins d'aquesta reforma del 1988 també es va restaurar l'Ajuntament deixant la pedra vista.

## Referències

* 1 2 «Plaça Major de Palafolls». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 novembre 2016].